Viborger Samler, 1846-03-14
Forstanderskabet for Haurum og Sall Sognedistrict, havde ansøgt om Understøttelse af Amtsfattigkassen i Anledning af de Udgifter, Districtet har havt med temporairt Underhold af en reisende Musicus med Familie, der ved det Kongelige Danske Cancellies Resolution er Districtet, paalagt. Amtsraadet fandt ikke Anledning til at bevilge den begjærte Understøttelse, i Særdeleshed fordi Fattigvæsenets avannammenarkan Status i Sognedistrictet efter de fremkomne Oplysninger maatte ansees for god. Nr. 78. A. - 1845. Fremlagt blev det Kongelige Danske Cancellies Resolution af 23de Decbr. 1845, hvorefter det vil have sit Forblivende ved Amtsraadets Resolution af 30te Mai s.A. til Hinge og Vinderslev Sognes Forstanderskab, ifølge hvilken Hartkornet skal være den almindelige Basis for Ligningen af Fattigbidrag og alt Hartkorn ansættes lige i denne Henseende. Med Hensyn til denne Sag henvises for Øvrigt til Bekjendtgjørelsen af Amtsraadets Forhandlinger for Mai og November Mødet d. A. Nr. 37. og 78 A. Nr. 98. A. - 1845. Fremlagt blev det Kongelige Danske Cancellies Resolution af 23de December 1845, i hvis Følge Langaae Sogn ikke i Henseende til Fattigvæsenet maa adskilles fra Vinge Sogn. Nr. 115. A. - 1845. Fuur Sogns Forstanderskab havde ved Jndsendelsen, af en Bankactie stor 100 Rbd., lydende paa Fuur Sogns Fattige, paany begjært Sammes Realisation. J Henhold til Resolutionen af 25de November f. A., communiceret under 5te December, kan Amtsraadet ikke samtykke i denne Acties Salg, som en løbende Indtægt for Fuur Sogns Fattigkasse, hvorimod den bliver at tilstille Amtsforvalteren som Regnskabsfører for Amtsfattigkassen, med Anmodning om aarligt at hæve og tilstille Forstanderskabet Beløbet af Udbyttet, hvorhos Bankactien bliver af ham at optage i det aarlige Regnskab og af Amtsraadet paa Beretningen om Legater og offentlige Stiftelser. Nr. 117. A. - 1845. Fremlagt blev den af Amtsforvalteren indsendte Fortegnelse over Sognenes Hartkorn i Amtet, i Anledning af den Afgift, der bliver at paaligne Sognene istedetfor de tidligere saakaldte Herredskassepenge. Da det imidlertid befandtes, at paa Fortegnelsen var udeladt Sognenes Mølleskylds Hartkorn og det derhos ikke var klart, om ikke ogsaa Skovskylds Hartkornet tildeels var udeladt, saa kunde Amtsraadet ikke foretage den befalede Repartition paa Amtets Communer, forinden Listen i denne Henseende, er bleven fuldstændiggjort, hvorom Amtsforvalteren tilskrives. Da endvidere det aarlige Gjennemsnitsbeløb af Herredkassepengene, nemlig 410 Rbd. 64 s., kun med Tillæg af 4 Rbd. 4 s. vil nøiagtig svare til en Afgift af 2 s. pr. Tønde af Amtets Ager og Engs Hartkorn circa 19,637 1/8 Tde. og 1 s. af Amtets Skov= og Mølleskylds Hartkorn circa 537 Tdr., saa fandt Amtsraadet, at det saavel for Oppebørsel ved Amtstuen, som for den senere specielle Fordeling i Fattigdistricterne, vilde være en særdeles Lettelse om Afgiften maatte opkræves med respective 2 og 1 s. pr. Tde. af fornævnte Hartkorn, hvorom man derfor besluttede at indgaae med Forestilling til det Kongelige Danske Cancellie. Nr. 125. A. - 1845. Formanden underrettede Amtsraadet om, at Stiftsøvrigheden havde afgivet til Amtsraadets fremtidige Administration Student Johan Østrups Legat til Fattige i Grinderslev og Grønning Sogne 35 Rbd. samt de vedkommende Documenter, og at han har tilstillet Amtsforvalteren Capitalen til Frugtbargjørelse i Amtsfattigkassen. Nr. 4. A. - 1846.